b'\n_START_ARTICLE_\nCosta Fortuna\n_START_SECTION_\nRakentaminen\n_START_PARAGRAPH_\nAluksen keulaosa laskettiin vesille 11. hein\xc3\xa4kuuta 2002 Palermossa ja per\xc3\xa4osa samana vuonna 11. marraskuuta Genovassa. Aluksella syttyi 14. huhtikuuta 2003 tulipalo sen ollessa viimeistelt\xc3\xa4v\xc3\xa4n\xc3\xa4 Genovassa. Tulipalo saatiin kuitenkin nopeasti hallintaan ja se sammutettiin pian sen j\xc3\xa4lkeen. Aluksen kastoi 22. marraskuuta italialainen n\xc3\xa4yttelij\xc3\xa4t\xc3\xa4r Maria Grazia Cucinotta Costa Fortunaksi Genovan risteilij\xc3\xa4terminaalissa. Alus luovutettiin 31. lokakuuta genovalaiselle Costa Crociere SpA:lle.'